MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 61112/19.10.2023

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul :

**RAPORT DE SPECIALITATE**

la proiectul de hotărâre pentru modificarea și actualizarea unor clauze din

contractul de concesiune nr. 465/09.01.2006

Prin adresa înregistrată la Primăria municipiului Satu Mare sub nr. 60549/17.10.2023, societatea comercială Solex S.A., solicită aprobarea cesionării contractului de concesiune nr. 465/09.01.2006 către S.C. Intreprinderea de Oxigen S.R.L care și-a manifestat, prin aceeași adresă, intenția de preluare a contractului, în vederea edificării pe acesta a unei hale de producție pentru producerea de gaze industriale.

 Obiectul contractului de concesiune ce face obiectul prezentului proiect de hotărâre este concesionarea unei suprafețe de 9000 mp situat în Zona Industrială Sud a Municipiului Satu Mare și a fost adjudecat S.C. Solex S.A prin licitație publică în anul 2006. Menționăm faptul că redevența aferentă constituirii dreptului de concesiune a fost achitată integral de către concesionar.

 Având în vedere faptul că în cuprisul contractului de concesiune la art. 7.1.5. termenul de începere a lucrărilor de proiectare pentru obținerea autorizației de construire a fost de 6 luni, propunem acordarea aceluiași termen de 6 luni pentru începerea procedurii de autorizare a lucrărilor de construcții de la data semnării actului adițional de către noul concesionar.

 Față de cele expuse mai sus, raportat la prevederile art. 129 alin. (2) lit. c) coroborat cu alin. (6) lit. a) din O.U.G. nr. 57/20019 privind Codul administrativ, cu modificările și completările ulterioare potrivit cărora consiliul local are atribuții în administrarea domeniului privat al Municipiului și hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

Șef serviciu,

Faur Mihaela

Faur Mihaela/2ex